pythainlp/thai-wiki-dataset-v4 huggingface dataset:
นโยบายความเป็นส่วนตัว

นโยบายความเป็นส่วนตัว คือคำแถลงหรือเอกสารทางกฎหมาย (ใน กฎหมายความเป็นส่วนตัว) ที่เปิดเผยวิธีการรวบรวม ใช้ เปิดเผย และจัดการข้อมูลของลูกค้าหรือลูกค้าบางส่วนหรือทั้งหมด ข้อมูลส่วนบุคคลสามารถเป็นอะไรก็ได้ที่สามารถใช้ระบุตัวบุคคลได้ ไม่จำกัดเพียงชื่อของบุคคล ที่อยู่ วันเดือนปีเกิด สถานภาพการสมรส ข้อมูลติดต่อ การออกบัตรประจำตัว และ วันหมดอายุ บันทึกทางการเงิน ข้อมูลเครดิต ประวัติทางการแพทย์ การเดินทางหนึ่งที่ และความตั้งใจที่จะได้รับสินค้าและบริการ ในกรณีของธุรกิจ มักเป็นคำแถลงที่ประกาศนโยบายของคู่สัญญาในการรวบรวม จัดเก็บ และเผยแพร่ข้อมูลส่วนบุคคลที่รวบรวม โดยจะแจ้งให้ลูกค้าทราบถึงข้อมูลเฉพาะที่ถูกเก็บรวบรวม และไม่ว่าจะถูกเก็บเป็นความลับ แบ่งปันกับคู่ค้า หรือขายให้กับบริษัทหรือองค์กรอื่นๆ นโยบายความเป็นส่วนตัวมักแสดงถึงการปฏิบัติที่กว้างกว่าและเป็นภาพรวมมากกว่า ตรงข้ามกับคำชี้แจงการใช้ข้อมูลซึ่งมักจะมีรายละเอียดและเฉพาะเจาะจงมากกว่า
เนื้อหาที่แน่นอนของนโยบายความเป็นส่วนตัวบางอย่างจะขึ้นอยู่กับกฎหมายที่บังคับใช้ และอาจจำเป็นต้องระบุข้อกำหนดทั่วขอบเขตทางภูมิศาสตร์และเขตอำนาจศาล ประเทศส่วนใหญ่มีกฎหมายและแนวทางปฏิบัติของตนเองว่าใครเป็นผู้ครอบคลุม ข้อมูลใดบ้างที่สามารถรวบรวมได้ และสามารถใช้เพื่ออะไร โดยทั่วไป กฎหมายคุ้มครองข้อมูลในยุโรปครอบคลุมทั้งภาคเอกชนและภาครัฐ กฎหมายว่าด้วยความเป็นส่วนตัวไม่เพียงแต่บังคับใช้กับการดำเนินงานของรัฐบาลเท่านั้น แต่ยังรวมถึงองค์กรเอกชนและธุรกรรมทางการค้าด้วย 
ข้อกำหนดความเป็นส่วนตัวทางอินเทอร์เน็ต (CalOPPA) กำหนดให้เว็บไซต์ที่รวบรวม ข้อมูลส่วนบุคคลที่สามารถระบุตัวตนได้ (PII) จากผู้อยู่อาศัยในแคลิฟอร์เนียต้องโพสต์นโยบายความเป็นส่วนตัวของตนอย่างเด่นชัด
สวนสาธารณะคลองช่องนนทรี

สวนสาธารณะคลองช่องนนทรี เป็นสวนสาธารณะริมคลองช่องนนทรี เลียบไปกับถนนนราธิวาสราชนครินทร์ ครอบคลุมพื้นที่ 3 เขต คือ เขตบางรัก เขตสาทร และเขตยานนาวา พื้นที่สวนสาธารณะเริ่มต้นจากส่วนที่ตัดกับถนนสุรวงศ์ ถนนสีลม ถนนสาทร ถนนจันทน์ ถนนรัชดาภิเษก ถนนพระรามที่ 3 ต่อเนื่องจนถึงแม่น้ำเจ้าพระยา ระยะทาง 4.5 กิโลเมตร เป็นทางเดินสองฝั่งคลอง มีระบบบำบัดน้ำเสียใต้ดินแยกจากน้ำในคลอง
ที่มา.
ที่มาของโครงการเริ่มต้นเมื่อ พ.ศ. 2550 ในสมัยอภิรักษ์ โกษะโยธิน เป็นผู้ว่าราชการกรุงเทพมหานคร โดยมีแนวคิดจะพัฒนาพื้นที่คลองสาทรและคลองช่องนนทรีให้เป็นพื้นที่สีเขียว ใช้คลองช็องกเยช็อนในกรุงโซล ประเทศเกาหลีใต้ เป็นต้นแบบ แต่ไม่สามารถทำได้เนื่องจากติดเรื่องงบประมาณ จากนั้นได้ศึกษาและทำประชาพิจารณ์กับประชาชนในพื้นที่จากการสุ่มตัวอย่างประชาชน 700 คน เมื่อ พ.ศ. 2554, 2559, 2560 และ 2562 โดยผลสำรวจมากกว่าร้อยละ 90 เห็นด้วยกับการพัฒนาโครงการคลองช่องนนทรี จนได้เริ่มก่อสร้างในสมัยอัศวิน ขวัญเมือง เป็นผู้ว่าราชการกรุงเทพมหานคร
ระยะการก่อสร้าง.
การก่อสร้างแบ่งออกเป็น 5 ช่วง คือ ช่วงที่หนึ่ง ช่วงถนนสุรวงศ์ถึงถนนสาทร ระยะทาง 800 เมตร วงเงิน 80 ล้านบาท ช่วงที่สอง ช่วงถนนสาทรถึงซอยนราธิวาสราชนครินทร์ 7 ระยะทาง 200 เมตร วงเงิน 80 ล้านบาท ช่วงที่สาม ช่วงซอยนราธิวาสราชนครินทร์ 7 ถึงถนนจันทน์ ระยะทาง 1.6 กิโลเมตร วงเงิน 370 ล้านบาท ช่วงที่สี่ช่วงถนนจันทน์ถึงถนนรัชดาภิเษก ระยะทาง 1 กิโลเมตร วงเงิน 250 ล้านบาท และช่วงที่ห้าช่วงถนนรัชดาภิเษกถึงถนนพระรามที่ 3 ระยะทาง 900 เมตร วงเงิน 200 ล้านบาท รวมค่าก่อสร้าง 980 ล้านบาท
ช่วงที่หนึ่งประกวดราคาจ้างก่อสร้างด้วยวิธีประกวดราคาอิเล็กทรอนิกส์ ดำเนินการเมื่อวันที่ 2 ธันวาคม พ.ศ. 2564 ดำเนินการเปิดให้เอกชนเข้ามาซื้อเอกสาร (ซื้อซอง) มีจำนวนเบื้องต้น 6 ราย แต่ยังไม่มีเอกชนรายใดยื่นเสนอราคา ช่วงที่สอง ประกวดราคาจ้างก่อสร้างด้วยวิธีประกวดราคาอิเล็กทรอนิกส์ มีบริษัท ทริโอ ไบรท์ จำกัด เป็นผู้เสนอราคารายเดียว ชนะไปด้วยวงเงิน 79 ล้านบาทถ้วน ประกาศผู้ชนะเสนอราคาเมื่อวันที่ 15 กรกฎาคม พ.ศ. 2564 และทำสัญญาเมื่อวันที่ 4 สิงหาคม พ.ศ. 2564 โดยในช่วงที่สองเปิดให้บริการเมื่อวันที่ 25 ธันวาคม พ.ศ. 2564 "กรุงเทพธุรกิจ" ตั้งข้อสังเกตว่า ช่วงที่หนึ่งได้ดำเนินการประกวดราคาจ้างก่อสร้างภายหลังทำโครงการช่วงที่สอง ไปแล้วกว่า 3 เดือน
การออกแบบ.
สวนสาธารณะคลองช่องนนทรี ออกแบบในลักษณะสวนสาธารณะกลางถนน คลองช่องนนทรีมีความกว้าง 15 เมตร ทางเดินเลียบคลองทั้งสองข้าง ออกแบบให้มีทางเดิน จุดนั่งพักผ่อน ทางวิ่งออกกำลังกาย ทางจักรยาน เครื่องออกกำลังกายที่เหมาะสม มีการปลูกต้นไม้ รวมถึงปลูกต้นนนทรีอันเป็นเอกลักษณ์ตามชื่อคลอง ตกแต่งด้วยไม้ดอกไม้ประดับ มีลานกิจกรรม มีน้ำตกซึ่งเป็นน้ำในคลองที่บำบัดแล้ว แยกจากน้ำทิ้ง ที่อยู่ด้านล่างในท่อระบายน้ำใต้คลอง
มีแนวคิดออกแบบคลองช่องนนทรีให้เป็นแก้มลิง ปรับปรุงคลองให้สามารถรับปริมาตรน้ำได้มากขึ้น คลองปรับใหม่มีสัดส่วนผิวน้ำระดับปกติ ลดลง จาก 63,450 ตารางเมตร เหลือ 59,450 ตารางเมตร หรือลดลงร้อยละ 7 ลดพื้นที่ดาดแข็งร้อยละ 21 เพิ่มพื้นที่สีเขียวร้อยละ 146 ด้านการปรับปรุงคุณภาพน้ำ ได้ปรับระบบระบายน้ำเสียให้แยกขาดจากคลอง ไม่ปะปนกัน พัฒนาท่อระบายน้ำและบ่อดักน้ำเสียกว่า 60 บ่อ ในความดูแลของโรงควบคุมคุณภาพน้ำช่องนนทรี มีระบบทุ่นดักขยะ เพิ่มตะแกรงดักขยะที่ปากท่อระบายน้ำซึ่งเชื่อมต่อกับคลอง ลดตะกอนในคลอง ใช้พืชพันธุ์ที่ดูดซับและกรองสิ่งสกปรกได้ เช่น เตย บอนนา พุทธรักษา ธรรมรักษา ก้ามกุ้ง กกกลม และคล้าน้ำ เป็นต้น ติดตั้งหัวน้ำพุที่ก้นคลอง เพิ่มการเวียนน้ำก้นคลอง
Erepsia

Erepsia เป็นสกุลของพืชดอกที่อยู่ในวงศ์ Aizoaceae.
ถิ่นกำเนิดของมันคือ สาธารณรัฐแอฟริกาใต้
สปีชีส์ในสกุล ได้แก่:
<templatestyles src="Div col/styles.css"/>
Glekia

Glekia เป็นสกุลของพืชดอกที่อยู่ในวงศ์ Scrophulariaceae มีเพียงสปีชีส์เดียวคือ "Glekia krebsiana" 
ถิ่นกำเนิดของมันคือ แอฟริกาใต้. พบใน เลโซโท และ จังหวัดเคป (ภูมิภาคของแอฟริกาใต้)
Deprea

Deprea เป็นสกุลของพืชดอกที่อยู่ในวงศ์ Solanaceae.
ถิ่นกำเนิดของมันคือ คอสตาริกาไปอเมริกาใต้ตะวันตก
สปีชีส์ในสกุล ได้แก่:
<templatestyles src="Div col/styles.css"/>
แผ่นดินไหวในจังหวัดทตโตริ พ.ศ. 2543

แผ่นดินไหวในจังหวัดทตโตริ พ.ศ. 2543  เกิดขึ้นเมื่อวันที่ 6 ตุลาคม 2543 เวลา 13:30 น. ตามเวลาท้องถิ่น มีขนาด 7.3 มีความรุนแรงของแรงสั่นสะเทือนสูงสุด VIII (รุนแรง) ศูนย์กลางอยู่ที่เมืองโยนาโกะ มีความเสียหายประมาณ 150 ล้านดอลลาร์ มีอาคารได้รับความเสียหาย 104 หลัง และมีผู้ได้รับบาดเจ็บ 130 คน 
แผ่นดินไหว.
แผ่นดินไหวครั้งนี้มีความรุนแรงระดับ 6+ แผ่นดินไหวมีจุดศูนย์กลางอยู่บริเวณภูเขาซึ่งเป็นพื้นที่ไม่มีประชากรหนาแน่นจึงทำให้ไม่มีผู้เสียชีวิต แผ่นดินไหวก่อให้เกิดแผ่นดินเหลวในเมืองโยนาโกะ แผ่นดินไหวมีจุดศูนย์กลางใกล้ภูเขาไฟโอยามะแต่ก็ไม่ได้ทำให้เกิดการปะทุขึ้น รอยเลื่อนของแผ่นดินไหวเป็นแบบรอยเลื่อนตามแนวระดับ เกิดรอยแตกจำนวนมากบนพื้นดินที่น่าจะเกิดจากการเคลื่อนตัวของรอยเลื่อนใต้ดิน พื้นที่ที่เกิดอาฟเตอร์ช็อกกระจายไปตามแนวรอยเลื่อนหลักตั้งแต่เมืองยาสุงิชิ จังหวัดชิมาเนะ จนถึง จังหวัดทตโตริ คาดว่าแนวรอยเลื่อนนี้น่าจะมีความยาว 30 กม. และลึกประมาณ 15 กม. ก่อนที่จะเกิดแผ่นดินไหวครั้งนี้ได้เกิดแผ่นดินไหวนำขนาด 5 ในพื้นที่ ในช่วงปี 1989, 1990 และ 1997 ก่อนที่จะเกิดแผ่นดินไหวหลักได้มีการตรวจพบแผ่นดินไหวขนาด 1.7 ถูกพบในบริเวณศูนย์กลางของแผ่นดินไหวประมาณ 12 ชั่วโมงก่อนเกิดเมนช็อก
ภูลังกา

ภูลังกาอาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ตำบลออสพอส

ออสพอส  เป็นตำบลในอำเภอเซเด เทศมณฑลเอฆลีด จังหวัดฟอร์ส ประเทศอิหร่าน แบ่งออกเป็น 7 หมู่บ้าน จากสำมะโน พ.ศ. 2549 ตำบลนี้มีประชากร 4,116 คนใน 922 ครัวเรือน
ตำบลเซเด (จังหวัดฟอร์ส)

เซเด  เป็นตำบลในอำเภอเซเด เทศมณฑลเอฆลีด จังหวัดฟอร์ส ประเทศอิหร่าน แบ่งออกเป็น 3 หมู่บ้าน จากสำมะโน พ.ศ. 2549 ตำบลนี้มีประชากร 381 คนใน 80 ครัวเรือน
วัดบางเกลือ

วัดบางเกลือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเกลือ อำเภอบางปะกง จังหวัดฉะเชิงเทรา มีเนื้อที่ตั้งวัด 22 ไร่ 2 งาน
วัดบางเกลือตั้งวัดเมื่อ พ.ศ. 2392 แต่เดิมตั้งอยู่ฝั่งเหนือของคลองสำโรง จนเมื่อ พ.ศ. 2390 ได้สร้างวัดขึ้นใหม่ทางฝั่งใต้ของคลองสำโรงและใช้ชื่อ "วัดบางเกลือ" ตามชื่อตำบล ได้รับพระราชทานวิสุงคามสีมาเมื่อ พ.ศ. 2402 และได้รับพระราชทานวิสุงคามสีมาครั้งที่ 2 เมื่อ พ.ศ. 2518 ด้านการศึกษาทางวัดมีโรงเรียนพระปริยัติธรรมแผนกธรรม เปิดสอนเมื่อ พ.ศ. 2350 และมีโรงเรียนวัดบางเกลือ (ประชารัฐบำรุง) สังกัดสำนักงานเขตพื้นที่การศึกษาประถมศึกษาฉะเชิงเทรา เขต 1 เปิดทำการสอนตั้งแต่ชั้นอนุบาลถึงชั้นมัธยมศึกษาปีที่ 3 ตั้งขึ้นเมื่อวันที่ 13 มิถุนายน พ.ศ. 2465 ผู้ริเริ่มในการจัดตั้ง คือ ขุนพิทักษ์ สิงขรภูมิ ซึ่งขณะนั้นดำรงตำแหน่ง นายอำเภอบางปะกง พร้อมด้วยพระอธิการแก้ว สุขเจริญ เจ้าอาวาสวัดในขณะนั้น เริ่มแรกได้ใช้ศาลาการเปรียญของวัดบางเกลือเป็นสถานที่เล่าเรียน
วัดบางเกลือเป็นวัดมอญ มีประเพณีแห่ธงตะขาบซึ่งจัดขึ้นในช่วงเทศกาลสงกรานต์ ซึ่งตรงกับวันที่ 16 เมษายน ในช่วงเช้าของทุกปี จะนำธงตะขาบไปทำพิธีบูชาแขวนขึ้นยอดเสาหงส์ 2 ต้น ที่ตั้งอยู่หน้าวัดบางเกลือ
Aenictus arya

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Aenictus arya เป็นชนิดของมดทหารสีน้ำตาลอ่อนที่พบในประเทศอินเดีย โดยเฉพาะรัฐกรณาฏกะและรัฐเบงกอลตะวันตก
Aenictus asperivalvus

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Aenictus asperivalvus เป็นชนิดของมดทหารสีน้ำตาลอ่อนที่พบในประเทศโกตดิวัวร์
วัดบางมะฝ่อ

วัดบางมะฝ่อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางมะฝ่อ อำเภอโกรกพระ จังหวัดนครสวรรค์ ที่ดินที่ตั้งวัดมีเนื้อที่ 15 ไร่ 2 งาน 62 ตารางวา
วัดบางมะฝ่อสร้างเมื่อประมาณปี พ.ศ. 2322 เดิมชื่อ วัดจันทป่าฝ้าย เล่าสืบต่อกันมาว่า คู่สามีภรรยานามว่า นายจันทและนางฝ้าย ได้อุทิศที่ดินให้เป็นที่สร้างวัด ต่อมาเมื่อ พ.ศ. 2457 สมเด็จพระมหาสมณเจ้า กรมพระยาวชิรญาณวโรรส ได้เสด็จตรวจการคณะสงฆ์ภาคเหนือ และได้เปลี่ยนชื่อวัดให้ตรงกับชื่อบ้าน เป็น "วัดบางมะฝ่อ" วัดได้รับพระราชทานวิสุงคามสีมา เมื่อพ.ศ. 2420 เขตวิสุงคามสีมากว้าง 34 เมตร ยาว 34 เมตร ต่อมาพระครูนิภาสธรรมคุณ (อ่อน จันทโธโต) ได้รื้อถอนและปลูกสร้างวัดใหม่แล้วเสร็จเมื่อ พ.ศ. 2471 ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2524 ศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2536
อาคารเสนาสนะที่สำคัญ ได้แก่ อุโบสถ ประตูหน้าต่างมีรูปทวารบาล ฝาผนังด้านในเป็นภาพพุทธชาดก ในวิหารมีภาพพุทธประวัติ เรื่องราวพระเวสสันดร ภาพพระเจ้าสิบชาติ เรื่องจันทกุมาร เป็นฝีมือช่างเก่า พระประธานปางมารวิชัยมีความแปลกตรงที่มีตาลปัตรอยู่ด้วย ในวิหารยังมีรอยพระพุทธบาท ศาลาการเปรียญ และศาลายุรยาตร์ 
วัดเคยใช้เป็นที่จัดงานประเพณีเลี้ยงข้าวแช่ประจำปีของชาวตำบลบางมะฝ่อ ซึ่งเป็นประเพณีเก่าแก่ที่จัดขึ้นในวันครอบครัวที่มีการจัดงานสืบต่อกันมาไม่ต่ำกว่าร้อยปี
วัดธรรมจักรเสมาราม

วัดธรรมจักรเสมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสมา อำเภอสูงเนิน จังหวัดนครราชสีมา
วัดธรรมจักรเสมาราม หรือ วัดพระนอนคลองขวาง สร้างขึ้นมาตั้งแต่ปี พ.ศ. 2295 แต่เดิมคงจะเป็นวัดหรือศาสนสถานในสมัยทวารวดี เพราะพบศาสนวัตถุที่สำคัญ คือ พระพุทธไสยาสน์หรือพระนอน ศิลปะทวารวดี อายุราวพุทธศตวรรษที่ 13 วัดได้รับพระราชทานวิสุงคามสีมาเมื่อ พ.ศ. 2518 พ.ศ. 2533 กรมศิลปากรได้ทำการขุดแต่งและบูรณะพระพุทธไสยาสน์ขึ้น เนื่องจากเกิดการแตกหัก และผุพัง ต่อมา พ.ศ. 2538 ได้มีการสร้างอาคารและหลังคาคลุมองค์พระนอน เพื่อกันแดด กันฝน 
พระพุทธไสยาสน์สร้างขึ้นด้วยการนำหินทรายขนาดใหญ่หลาย ๆ ก้อน มาประกอบเข้าด้วยกัน ขนาดขององค์พระยาว 13.30 เมตร สูง 2.50 เมตร หันพระเศียรไปทางทิศใต้ หันพระพักตร์ไปทางทิศตะวันออก พระพักตร์ค่อนข้างเหลี่ยม พระขนงสลักเป็นสันนูนรูปปีกกา พระเนตรโปนเหลือบลงต่ำ พระโอษฐ์แบะเล็กน้อย พระนาสิกแบน ขมวดพระเกศาเป็นรูปก้นหอย พระหัตถ์ขวารองอยู่ใต้พระเศียร ครองจีวรห่มคลุม ปลายพระบาทเสมอกัน ประดิษฐานอยู่ในอาคารที่ก่อด้วยอิฐ และมีใบเสมาปักอยู่โดยรอบ นอกจากนี้ บริเวณเบื้องหน้าพระพักตร์พระนอน พบธรรมจักรหินทราย เป็นธรรมจักรแบบทึบ คือ แกะสลักเป็นรูปซี่กงล้อ ตอนล่างธรรมจักรมีลายสลักคล้ายหน้าพนัสบดี ธรรมจักรนี้คงจะสร้างในเวลาเดียวกับพระนอนและเมืองเสมา
วัดทิพยาราม (จังหวัดหนองบัวลำภู)

วัดทิพยาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวนา อำเภอเมืองหนองบัวลำภู จังหวัดหนองบัวลำภู
ประวัติ.
วัดทิพยารามตั้งวัดเมื่อ พ.ศ. 2484 ข้อมูลจากกรมศิลปากรระบุว่าสร้างเมื่อปี พ.ศ. 2475–2477 สิมของวัดได้รับการขึ้นทะเบียนและกำหนดเขตที่ดินโบราณสถาน ในราชกิจจานุเบกษา เล่ม 116 ตอนพิเศษ 17 ง. วันที่ 17 มีนาคม พ.ศ. 2542 พื้นที่ประมาณ 1 ไร่ 20.36 ตารางวา ทางวัดได้รื้อหลังคาเดิมของสิมออก เนื่องจากชำรุดผุพัง ทำหลังคาใหม่เป็นทรงจั่วมีหลังคาปีกนกทั้ง 4 ด้าน มีเสารับปีกนกโดยรอบ หลังคามุงสังกะสี
สิม.
สิมฝีมือช่างญวณแบบพื้นบ้านแบบสิมโปร่งขนาดเล็กหันหน้าไปทางทิศตะวันออก ผนังด้านหลังทึบ ผนังด้านทิศเหนือและทิศใต้ทำเป็นขั้นบันไดลดหลั่นกัน 6 ระดับ ผนังด้านข้างเจาะช่องหน้าต่างสี่เหลี่ยมเปิดโล่ง ด้านบนประดับคิ้วปูนนูนต่ำวงโค้ง ผนังด้านหลังทำช่องหน้าต่างหลอก 2 ช่อง ประดับคิ้วปูนนูนต่ำวงโค้งแบบช่องหน้าต่างจริงที่ผนังด้านข้าง 
ส่วนล่างของผนังเหนือฐานเจาะเป็นช่องสี่เหลี่ยมตื้นตลอดความยาวคล้ายเสาระเบียงหลอก ผนังด้านหน้ามีความสูงประมาณ 1 ใน 3 ของผนังด้านหลัง เนื่องจากการลดหลั่นไล่ระดับผนังลงมา เหนือฐานตกแต่งเสาระเบียงหลอก เช่นเดียวกับผนังด้านหลัง ตัวอาคารทาสีขาวหม่น หลังคาเดิมผุพัง ทางวัดซ่อมแซมใหม่ เป็นหลังคาทรงจั่วมุงสังกะสี มีหลังคาปีกนกทั้ง 4 ด้าน มีเสารองรับปีกนกโดยรอบ
Aenictus asantei

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Aenictus asantei เป็นชนิดของมดทหารสีน้ำตาลที่พบในประเทศไนจีเรียและประเทศกานา ซึ่งตั้งชื่อตามชาวอาชันตี
คู่กรรม (ภาพยนตร์ พ.ศ. 2556)

คู่กรรม  เป็นภาพยนตร์แนวโรแมนติก-สงคราม-ดรามา กำกับโดย กิตติกร เลียวศิริกุล ดัดแปลงจากนวนิยายในชื่อเรื่องเดียวกัน โดย ทมยันตี เรื่องราวความรักสามเส้าที่สมมติให้เกิดขึ้นในยุคสงครามโลกครั้งที่สองในประเทศไทย แสดงถึงความโรแมนติกระหว่างนายทหารหนุ่มแห่งกองทัพเรือจักรวรรดิญี่ปุ่น และหญิงสาวชาวไทยที่เกี่ยวข้องกับขบวนการเสรีไทย ออกฉายเมื่อวันที่ 4 เมษายน พ.ศ. 2556 เป็นหนึ่งในบ็อกซ์ออฟฟิศยอดนิยม (ภาพยนตร์ไทย) ในปี พ.ศ. 2556
นำแสดงโดย ณเดชน์ คูกิมิยะ รับบทเป็น โกโบริ นายทหารญี่ปุ่นที่อยู่ในกองทัพญี่ปุ่นที่บุกไทย และ อรเณศ ดีคาบาเลส รับบทเป็น อังศุมาลิน (ฮิเดโกะ) หญิงสาวชาวไทยที่มีความรู้สึกต่อโกโบริ คือความรู้สึกชาตินิยมต่อต้านญี่ปุ่น และความตั้งใจของเธอ ที่จะมอบความรักให้กับเพื่อนในวัยเด็กของเธอที่ชื่อ วนัส ซึ่งเป็นสมาชิกเสรีไทยเมื่อเขากลับมาจากต่างประเทศ
เรื่องราวแสดงถึงความรักครั้งแรกจากมุมมองของตัวละครหนุ่มสาว มันส่งผลต่อชีวิตและแรงบันดาลใจของพวกเขาอย่างไร
เนื้อเรื่อง.
ในปี พ.ศ. 2482 ซึ่งเป็นช่วงเริ่มต้นของสงครามโลกครั้งที่ 2 ที่ไทย ภาพยนตร์เริ่มต้นด้วยการพบปะกันเป็นครั้งสุดท้ายระหว่าง อังศุมาลิน กับเพื่อนสมัยเด็กของเธอ ซึ่งเป็นหนุ่มไทยชื่อ วนัส โดยเขากำลังจะเดินทางไปเรียนต่อที่อังกฤษ และหวังว่า อังศุมาลิน จะรอเขาและแต่งงานกับเขาเมื่อเขากลับมา 
หลังจากนั้นไม่นาน ประเทศไทยก็ถูกกองทัพญี่ปุ่นรุกราน ในฝั่งธนบุรี ฝั่งตรงข้ามกรุงเทพฯ ที่กั้นด้วยแม่น้ำเจ้าพระยา กองทัพเรือจักรวรรดิญี่ปุ่นได้จัดตั้งฐานทัพ นำโดย โกโบริ เรือเอกหนุ่มในอุดมคติของสาว ๆ วันหนึ่งเขาเห็น อังศุมาลิน ว่ายน้ำในแม่น้ำและตกหลุมรักเธอ เธอเป็นผู้หญิงไทยที่ภาคภูมิใจในชาตินิยม เธอดูถูกเขาเพราะเขาเป็นชาวต่างชาติ 
อย่างไรก็ตาม โกโบริยังคงเห็นเธอและเกิดการเกี้ยวพาราสีขึ้น อังศุมาลินพบว่าโกโบริเป็นสุภาพบุรุษและเริ่มตกหลุมรักเขา แต่เธอเก็บความรู้สึกของเธอไว้เป็นความลับเพราะสงครามและการต่อต้านญี่ปุ่นของเธอ 
ด้วยเหตุผลทางการเมือง พ่อของอังศุมาลิน ซึ่งเป็นผู้นำเสรีไทย ยืนยันว่าให้เธอแต่งงานกับโกโบริ โกโบริเข้าใจว่าอังศุมาลินไม่ได้แต่งงานกับเขาเพราะความรัก โกโบริสัญญาว่าจะไม่แตะต้องเธอ แต่เขาก็ผิดคำสาบานหลังแต่งงาน
เพลงประกอบภาพยนตร์.
เพลงประกอบภาพยนตร์เรื่อง คู่กรรม ในเวอร์ชันนี้มีชื่อว่า "อังศุมาลิน" จากเสียงร้องของ ณเดชน์ คูกิมิยะ ที่มาร่วมแสดงในมิวสิกวิดีโอเพลงนี้ร่วมกับ ริชชี่ อรเณศ โดยได้วิชญ วัฒนศัพท์ จากวงทีโบน เป็นผู้แต่งคำร้องและทำนอง ในส่วนของมิวสิกวิดีโอได้มณฑล อารยางกูร หนึ่งในผู้บริหารของ เอ็ม เทอร์ตี้ไนน์ มาเป็นผู้กำกับด้วยตัวเอง นอกจากนี้ยังมีเพลง ฮิเดโกะ หรือ อังศุมาลิน ในเวอร์ชันภาษาญี่ปุ่นจากเสียงร้องของ ยูซูเกะ ซึ่งเป็นผู้แต่งคำร้องโดยได้วิชญเป็นผู้แต่งทำนองเช่นเดียวกัน
นิโก กอนซาเลซ

นิโกลัส กอนซาเลซ อิเกลเซียส (เกิด 3 มกราคม ค.ศ. 2002) หรือเรียกโดยย่อว่า นิโก  เป็นนักฟุตบอลอาชีพชาวสเปน ปัจจุบันลงเล่นในตำแหน่งกองกลางให้กับแมนเชสเตอร์ซิตี ในพรีเมียร์ลีก
สโมสรอาชีพ.
บาร์เซโลนา.
กอนซาเลซเกิดในอาโกรุญญา แคว้นกาลิเซีย เขาเป็นลูกชายของฟรันและเป็นหลานของโฆเซ รามอน ซึ่งเป็นอดีตนักฟุตบอลชาวสเปน กอนซาเลซเริ่มต้นอาชีพกับทีมในท้องถิ่นอย่างอัตเลติโกโกรุญญามอนตัญเญโรสเมื่ออายุ 7 ขวบ ในเดือนธันวาคม ค.ศ. 2012 เขาตกลงที่จะย้ายไปบาร์เซโลนา ซึ่งมีผลในเดือนกรกฎาคมปีถัดไป 
ในวันที่ 19 พฤษภาคม ค.ศ. 2019 กอนซาเลซในวัย 17 ปี ได้ลงประเดิมสนามกับทีมสำรองของสโมสร ซึ่งลงเล่นอยู่ในเซกุนดาดิบิซิออน เบ ลีกลำดับที่สามของสเปนในขณะนั้น จากการเปลี่ยนตัวมาแทนกิเก ซาเบริโอ ในนัดที่แพ้กัสเตยอน 1–2 ในช่วงเริ่มต้นฤดูกาล 2020–21 เขาได้รับการบรรจุให้เป็นส่วนหนึ่งของทีม รุ่นอายุไม่เกิน 19 ปี (Juvenil A) ก่อนที่จะเริ่มได้ลงเล่นกับทีมชุดสำรองเป็นประจำตั้งแต่เดือนพฤศจิกายน ค.ศ. 2020 เป็นต้นมา 
ในวันที่ 12 พฤษภาคม ค.ศ. 2021 กอนซาเลซได้ต่อสัญญาฉบับใหม่กับทีมออกไปจนถึง ค.ศ. 2024 โดยมีค่าฉีกสัญญา 500 ล้านยูโร 
ในวันที่ 25 กรกฎาคม ค.ศ. 2021 เขาได้ลงเล่นกับทีมชุดใหญ่ของบาร์เซโลนาเป็นครั้งแรก ในเกมกระชับมิตรช่วงก่อนเริ่มฤดูกาลซึ่งเอาชนะฌิโรนา 3–1 ที่สนามกีฬาโยฮัน ไกรฟฟ์ โดยได้ลงเล่นเป็นตัวจริงก่อนถูกเปลี่ยนตัวออกในนาที่ 60 ในวันที่ 15 สิงหาคม เขาได้ลงเล่นในลาลิกาเป็นครั้งแรก ในนัดแรกของฤดูกาล 2021–22 ซึ่งเอาชนะเรอัลโซซิเอดัด 4–2 จากการเปลี่ยนตัวลงมาแทนเซร์ฆิโอ บุสเกตส์ ในนาทีที่ 83 ในวันที่ 26 กันยายน เขายังได้ลงเล่นเป็นตัวจริงครั้งแรกและลงเล่นครบ 90 นาที ในนัดที่เอาชนะเลบันเต 3–0 ในอีก 4 วันถัดมา กอนซาเลซได้ลงเล่นในยูฟ่าแชมเปียนส์ลีกครั้งแรกในรอบแบ่งกลุ่ม ซึ่งแพ้ไบฟีกา 3–0 ที่อิชตาดียูดาลุช จากการเปลี่ยนตัวลงมาแทนเซร์ฆิโอ บุสเกตส์ ในนาทีที่ 68 
กอนซาเลซทำประตูแรกในระดับอาชีพได้เป็นครั้งแรกในวันที่ 12 ธันวาคม ค.ศ. 2021 ในนัดที่ออกไปเยือนโอซาซูนาที่ปัมโปลนา เป็นประตูขึ้นนำ 1–0 จากการเปิดบอลยาวของกาบิ เข้าไปให้ตัวเขาทำประตูด้วยเท้าขวาในกรอบเขตโทษ ก่อนที่ผลจะจบลงด้วยการเสมอกัน 2–2 ในอีก 7 วันถัดมาเขายังทำประตูได้ในนัดที่พบกับเอลเชที่กัมนอว์ โดยเป็นประตูขึ้นนำ 3–2 ในนาทีที่ 85 ซึ่งช่วยให้ทีมชนะด้วยผลคะแนนนี้
ยืมตัวไปบาเลนเซีย.
กอนซาเลซขยายสัญญากับบาร์เซโลนาออกไปถึง ค.ศ. 2026 ก่อนจะย้ายไปร่วมทีมบาเลนเซียด้วยสัญญายืมตัว 1 ฤดูกาล
โปร์ตู.
ในวันที่ 29 กรกฎาคม ค.ศ. 2023 กอนซาเลซเซ็นสัญญาย้ายไปโปร์ตูในปรีไมราลีกา ด้วยค่าตัว 8.5 ล้านยูโรตามการรายงานโดยบาร์เซโลนามีเงื่อนไขในการซื้อตัวกลับ เขาลงสนามนัดแรกในวันที่ 14 สิงหาคมในนัดที่สโมสรบุกไปเอาชนะโมไรเรนเซ 2–1 โดยถูกเปลี่ยนตัวลงมาในนาที่ 70 เขาลงเล่นในฐานะผู้เล่นตัวจริงในอีกหนึ่งสัปดาห์ต่อมาในนัดที่สโมสรเปิดบ้านเอาชนะฟาเรนเซ 2–1
แมนเชสเตอร์ซิตี.
กอนซาเลซย้ายร่วมทีมแมนเชสเตอร์ซิตีเมื่อวันที่ 3 กุมภาพันธ์ ค.ศ. 2025 ในช่วงเวลาหนึ่งชั่วโมงสุดท้ายของตลาดซื้อขายนักเตะ ด้วยระยะเวลาสัญญาจ้าง 4 ปีครึ่งมูลค่า 50 ล้านปอนด์ กอนซาเลซประเดิมสนามนัดแรกในวันที่ 8 กุมภาพันธ์ซึ่งซิตีบุกไปเอาชนะเลย์ตันโอเรียนท์ในรอบที่ 4 ของการแข่งขันเอฟเอคัพก่อนจะถูกเปลี่ยนตัวออกในนาทีที่ 22 ของการแข่งขันจากอาการบาดเจ็บ ต่อมาในวันที่ 19 กุมภาพันธ์ เขาทำประตูแรกให้สโมสรในการแข่งขันยูฟ่าแชมเปียนส์ลีกซึ่งซิตีบุกไปแพ้เรอัลมาดริด 3–1 ที่สนามกีฬาซานเตียโก เบร์นาเบว และตกรอบจากการแข่งขัน
 "ณ วันที่ 22 ธันวาคม ค.ศ. 2021"
เหตุเพลิงไหม้เรือข้ามฟากในประเทศบังกลาเทศ พ.ศ. 2564

ในวันที่ 24 ธันวาคม 2021 เรือข้ามฟากขนาดสามชั้น MV "Avijan-10" เกิดเพลิงไหม้บนแม่น้ำสุคนธ์ (Sugandha River) ใกล้กับเมืองฌโลกตี ประเทศบังกลาเทศ ส่งผลให้มีผู้เสียชีวิตอย่างน้อย 40 รายและบาดเจ็บมากกว่า 100 คน รวมถึงมีผู้สูญหายจำนวนหนึ่ง เรือลำดังกล่าวกำลังเดินทางจากธากาไปบาร์กูนา เรือมีขีดจำกัดผู้โดยสารอยู่ที่ 310 คน แต่ในขณะที่เกิดเหตุมีผู้โดยสาร 500 คน ส่วนใหญ่กำลังเดินทางกลับภูมิลำเนาเนื่องจากเป็นวันหยุดสุดสัปดาห์
ชาวบังกลาเทศเกือบ 30 เปอร์เซ็นต์เดินทางทางแม่น้ำ โดยเฉพาะในกลุ่มผู้มีรายได้ต่ำ อุบัติเหตุเรือข้ามฟากเป็นเรื่องปกติในประเทศ ซึ่ง "มักถูกโทษว่าเกิดจากการมีผู้ใช้บริการมากเกินขีดจำกัดและกฎความปลอดภัยที่หละหลวม"
Haussknechtia

Haussknechtia เป็นสกุลของพืชดอกที่อยู่ในวงศ์ Apiaceae. มีเพียงสปีชีส์เดียวคือ Haussknechtia elymaitica เป็นที่รู้จักกันในชื่อ "johour" หรือขึ้นฉ่ายขาวในอิหร่าน
ถิ่นกำเนิดของมันคือ อิหร่าน
Harbouria

Harbouria เป็นสกุลของพืชดอกที่อยู่ในวงศ์ Apiaceae. มีเพียงสปีชีส์เดียวคือ 
"Harbouria trachypleura" 
ถิ่นกำเนิดของมันคือ ตะวันตกตอนกลางของสหรัฐอเมริกา พบในรัฐ โคโลราโด, นิวเม็กซิโก และ ไวโอมิง
Hallianthus

Hallianthus เป็นสกุลของพืชดอกที่อยู่ในวงศ์ Aizoaceae. มีเพียงสปีชีส์เดียวคือ 
"Hallianthus planus" 
ถิ่นกำเนิดของมันคือ จังหวัดเคป แห่งสาธารณรัฐแอฟริกาใต้
Lackeya

Lackeya เป็นสกุลของพืชดอกที่อยู่ในวงศ์ Fabaceae. มีเพียงสปีชีส์เดียวคือ 
'Lackeya multiflora' มีชื่อสามัญว่า Boykin's Clusterpea ("Dioclea multiflora").
ถิ่นกำเนิดของมันคือ ภาคกลางและตะวันออกเฉียงใต้ของสหรัฐอเมริกา พบในรัฐแอละแบมา อาร์คันซอ ฟลอริดา จอร์เจีย อิลลินอยส์ เคนตักกี้ โอคลาโฮมา เทนเนสซี และเท็กซัส
Halacsya

Halacsya เป็นสกุลของพืชดอกที่อยู่ในวงศ์ Boraginaceae. มีเพียงสปีชีส์เดียวคือ 
"Halacsya sendtneri" 
ถิ่นกำเนิดของมันคือ คาบสมุทรบอลข่าน และพบในประเทศแอลเบเนีย กรีซ และยูโกสลาเวีย
Fryxellia

Fryxellia เป็นสกุลของพืชดอกที่อยู่ในวงศ์ Malvaceae มีเพียงสปีชีส์เดียวคือ 
Fryxellia pygmaea .
ถิ่นกำเนิดของมันคือ ตะวันตกเฉียงใต้ เท็กซัส ไปทางทิศตะวันออกเฉียงเหนือ เม็กซิโก
Echiochilon

Echiochilon เป็นสกุลของพืชดอกที่อยู่ในวงศ์ Boraginaceae.
ถิ่นกำเนิดของมันคือ แอฟริกาเหนือถึงเคนยาและปากีสถานตอนใต้
สปีชีส์ในสกุล ได้แก่:
<templatestyles src="Div col/styles.css"/>
Jagrantia

Jagrantia เป็นสกุลของพืชดอกที่อยู่ในวงศ์ Bromeliaceae. มีเพียงสปีชีส์เดียวคือ 
"Jagrantia monstrum" 
ถิ่นกำเนิดของมันคือ ทางตะวันออกเฉียงใต้ของนิการากัวไปทางเหนือของเอกวาดอร์ พบในประเทศของ โคลอมเบีย, คอสตาริกา, เอกวาดอร์, นิการากัว และ ปานามา
Ibatia

Ibatia เป็นสกุลของพืชดอกที่อยู่ในวงศ์ Apocynaceae.
ถิ่นกำเนิดของมันคือ ปานามาไปอเมริกาเขตร้อน
สปีชีส์ในสกุล ได้แก่:
<templatestyles src="Div col/styles.css"/>
Ianhedgea

Ianhedgea เป็นสกุลของพืชดอกที่อยู่ในวงศ์ Brassicaceae. มีเพียงสปีชีส์เดียวคือ 
"Ianhedgea minutiflora" 
ถิ่นกำเนิดของมันคือ จากอิหร่านไปยังเอเชียกลางและ ทิเบต พบในประเทศอัฟกานิสถาน อิหร่าน คีร์กิซสถาน ปากีสถาน ทาซิกิสถาน ทิเบต เติร์กเมนิสถาน และอุซเบกิสถาน
ข้อจำกัดความรับผิดชอบ

โดยทั่วไป ข้อจำกัดความรับผิดชอบ คือคำแถลงใดๆ ที่มีจุดประสงค์เพื่อระบุหรือกำหนดขอบเขตของสิทธิ์และภาระผูกพันที่อาจใช้และบังคับใช้โดยคู่สัญญาในความสัมพันธ์ที่เป็นที่ยอมรับตามกฎหมาย ตรงกันข้ามกับข้อกำหนดอื่นๆ สำหรับภาษาที่ใช้ในการดำเนินการทางกฎหมาย คำว่า การ"ปฏิเสธความรับผิดชอบ" มักจะหมายถึงสถานการณ์ที่เกี่ยวข้องกับระดับของ ความไม่แน่นอน การ สละสิทธิ์ หรือ ความเสี่ยง
ข้อจำกัดความรับผิดชอบอาจระบุข้อกำหนดและเงื่อนไขที่ตกลงร่วมกันและจัดกันเองโดยเป็นส่วนหนึ่งของ สัญญา หรืออาจระบุคำเตือนหรือความคาดหวังต่อ สาธารณชนทั่วไป (หรือบุคคลประเภทอื่น) เพื่อปฏิบัติหน้าที่ในการดูแล เพื่อป้องกัน ความเสี่ยงที่ไม่สมควรที่จะเกิดอันตรายหรือได้รับบาดเจ็บ ข้อจำกัดความรับผิดชอบบางประการมีจุดมุ่งหมายเพื่อจำกัดการได้รับ ความเสียหาย หลังจากได้รับบาดเจ็บหรือได้รับบาดเจ็บแล้ว นอกจากนี้ การปฏิเสธความรับผิดชอบบางประเภทอาจแสดงถึงการสละสิทธิ์โดยสมัครใจของสิทธิ์หรือภาระผูกพันที่อาจติดค้างในการปฏิเสธความรับผิดชอบ
ข้อจำกัดความรับผิดชอบแตกต่างกันไปในแง่ของความสม่ำเสมอ บางอย่างอาจแตกต่างกันไปขึ้นอยู่กับบริบทเฉพาะและฝ่ายที่เกี่ยวข้อง ในขณะที่ข้อจำกัดความรับผิดชอบประเภทอื่นอาจยึดถือชุดเครื่องแบบและกำหนดระเบียบการอย่างเคร่งครัดซึ่งแทบไม่มีหรือไม่เคยแก้ไขเลย ยกเว้นภายใต้อำนาจหน้าที่ของทางการ การปฏิเสธความรับผิดชอบอย่างเป็นทางการบางส่วนเหล่านี้จำเป็นต้องเป็นไปตาม ระเบียบข้อบังคับ ของอุตสาหกรรม คุณสมบัติสำหรับการคุ้มครองภายใต้แหล่งที่ ปลอดภัย และสถานการณ์อื่นๆ ถ้อยคำที่แน่นอนของเอกสารเฉพาะอาจถูกลบล้างในกรณีที่มีข้อพิพาททางกฎหมาย
การแสดงข้อจำกัดความรับผิดชอบในข้อตกลงที่มีผลผูกพันทางกฎหมายไม่จำเป็นต้องรับประกันว่าเงื่อนไขของการปฏิเสธความรับผิดชอบจะได้รับการยอมรับและบังคับใช้ในข้อพิพาททางกฎหมาย อาจมีข้อพิจารณาทางกฎหมายอื่นๆ ที่ทำให้การปฏิเสธความรับผิดชอบเป็นโมฆะไม่ว่าทั้งหมดหรือบางส่วน
นีซะ

นีซะ  เป็นนครในจังหวัดไซตามะ ประเทศญี่ปุ่น ข้อมูลเมื่อ ค.ศ. 2021 (2021)[ [update]] มีประชากรประมาณ 166,208 คนใน 76,639 ครัวเรือน และมีความหนาแน่นของประชากรที่ 7,300 คนต่อตารางกิโลเมตร มีพื้นที่รวม 
ภูมิศาสตร์.
ภูมิอากาศ.
นีซะมีสภาพภูมิอากาศแบบอบอุ่นชื้น ("Cfa") ซึ่งมีฤดูร้อนแบบอุ่นและฤดูหนาวอ่อนถึงไม่มีหิมะ อุณหภูมิเฉลี่ยรายปีอยู่ที่ 14.9 °C หยาดน้ำฟ้าเฉลี่ยรายปีอยู่ที่ 1449 มิลลิเมตร โดยเดือนที่เปียกชื้นสุดคือกันยายน อุณหภูมิเฉลี่ยสูงสุดอยู่ในเอนสิงหาคม ซึ่งอยู่ที่ประมาณ 26.7 °C และอุณหภูมิต่ำสุดอยู่ในเดือนมกราคม ซึ่งอยู่ที่ประมาณ 4.1 °C
ประชากร.
จากข้อมูลสำมะโนญี่ปุ่น ประชากรในนีซะเพิ่มขึ้นอย่างมากตั้งแต่คริสต์ทศวรรษ 1960
เมืองพี่น้อง.
นีซะเป็นเมืองพี่น้องกับเมืองดังนี้
ในวัฒนธรรมร่วมสมัย.
ในวันที่ 7 เมษายน ค.ศ. 2003 มีการยกฐานะพลเมืองกิตติมศักดิ์ให้กับตัวละครในอนิเมะเจ้าหนูปรมาณูตามวันเกิดในมังงะต้นฉบับ
ผู้ให้บริการ

ผู้ให้บริการ (service provider) เป็นผู้ให้คำปรึกษา กฎหมาย อสังหาริมทรัพย์ การสื่อสาร การจัดเก็บ การประมวลผล แม้ว่าผู้ให้บริการสามารถเป็นหน่วยย่อยขององค์กรได้ แต่โดยปกติแล้วจะเป็นบุคคลที่สามหรือซัพพลายเออร์ ภายนอก รวมถึงผู้ให้บริการโทรคมนาคม (telecommunications service providers) ผู้ให้บริการแอปพลิเคชัน (application service providers) ผู้ให้บริการพื้นที่เก็บข้อมูล (storage service providers) และผู้ให้บริการอินเทอร์เน็ต (internet service providers) คำศัพท์ดั้งเดิมคือ สำนักบริการ (โดยเฉพาะช่วงทศวรรษ 1960 ถึง 1980)
บางครั้งผู้เชี่ยวชาญด้านไอทีแยกแยะระหว่างผู้ให้บริการโดยจัดประเภทเป็นประเภท I, II หรือ III บริการทั้งสามประเภทได้รับการยอมรับจากอุตสาหกรรมไอที แม้ว่าจะกำหนดไว้โดยเฉพาะโดย ITIL และ พระราชบัญญัติโทรคมนาคมของสหรัฐอเมริกาปี 1996 
Type III ให้บริการด้านไอทีแก่ลูกค้าภายนอกและต่อมาสามารถเรียกได้ว่าเป็นผู้ให้บริการภายนอก (ESP) ซึ่งมีตั้งแต่องค์กรไอทีเต็มรูปแบบ/บริการเอาท์ซอร์สผ่านบริการที่มีการจัดการ หรือ MSP (ผู้ให้บริการที่มีการจัดการ) ไปจนถึงการนำเสนอคุณลักษณะของผลิตภัณฑ์ที่จำกัด ผ่าน ASP (ผู้ให้บริการแอพพลิเคชั่น)
เปโกรีโน

เปโกรีโน  เป็นชีสอิตาลีผลิตจากนมแกะ คำว่า แผลงมาจากคำในภาษาอิตาลีว่า ซึ่งแปลว่า "แกะ"
เปโกรีโนมีหกชนิดหลัก ทั้งหมดได้รับสถานะชื่อแหล่งกำเนิดที่ได้รับความคุ้มครอง (พีดีโอ) ภายใต้กฎหมายสหภาพยุโรป โดยมีเปโกรีโนโรมาโนซึ่งเป็นที่รู้จักทั่วไปนอกอิตาลี เปโกรีโนส่วนใหญ่ผลิตในซาร์ดิเนีย ในขณะเดียวกันก็สามารถผลิตได้ในแถบลัตซีโยและตอสคานา ปรากฏหลักฐานการผลิตเปโกรีโนมาตั้งแต่ยุคโรมันโบราณ
ชีสเปโกรีโนที่ได้รับสถานะพีดีโออีกห้าชนิดที่เหลือได้แก่ เปโกรีโนซาร์โด ("กาซูแบร์เบกีนู" ในภาษาซาร์ดิเนีย) จากซาร์ดิเนีย; เปโกรีโนตอสกาโน; เปโกรีโนซีชีลีอาโน ("ปีกูรีนูซีชีลียานู" ในภาษาซิซิลี) จากซิซิลี; เปโกรีโนดีฟีลีอาโนจากบาซีลีคาตา; และเปโกรีโนโกรโตเนเซจากโกรโตเนในคาลาเบรีย นอกจากนี้ยังมีเปโกรีโนจากอาบรุซโซ ที่ชื่อว่า เปโกรีโนดีอาตรี
การสังหารหมู่ที่ปารีส ค.ศ. 1961

-->
การสังหารหมู่ที่ปารีส ค.ศ. 1961 เกิดขึ้นในวันที่ 17 ตุลาคม 1961 ระหว่างสงครามแอลจีเรีย (1954–1962) มอริส ปาปง ผู้บัญชาการตำรวจนครบาลปารีส บัญชาการให้ตำรวจฝรั่งเศสเข้าโจมตีผู้ชุมนุมประท้วงราว 30,000 คนที่สนับสนุนขบวนการแอ็ฟแอลแอนของชาวแอลจีเรีย ในปี 1988 หรือ 37 ปีหลังการปิดกั้นและปฏิเสธ รัฐบาลฝรั่งเศสออกแถลงการณ์รับรู้จำนวนผู้เสียชีวิต 40 ราย ในขณะที่นักประวัติศาสตร์บางส่วนประมาณจำนวนผู้เสียชีวิตชาวแอลจีเรียอยู่ที่ 200 ถึง 300 รายในเหตุการณ์ การเสียชีวิตเป็นผลจากการทำร้ายร่างกายโดยตำรวจไปจนถึงการจมน้ำจากการที่ตำรวจโยนผู้ประท้วงลงในแม่น้ำแซน
ในปี 2001 หรือ 40 ปีหลังเกิดเหตุ แบร์ทร็อง เดอลานอเอ นายกเทศมนตรีปารีสจากพรรคสังคมนิยม ติดตั้งป้ายโลหะระลึกถึงการสังหารหมู่ที่ปงแซ็ง-มีแชล จนถึงปัจจุบันยังไม่เป็นที่ทราบแน่ชัดว่ามีจำนวนผู้เสียชีวิตกี่ราย ในปี 2007 หนึ่งวันหลังปาปงเสียชีวิต ได้มีการเรียกร้องให้สถานีรถไฟใต้ดินปารีสที่กำลังก่อสร้างในย่านเฌินวีลีเยใช้ชื่อสถานีว่า "17 ตุลาคม 1961"  เพื่อระลึกถึงเหตุการณ์นี้
สุมังคลี

สุมํคลี หรือ สุมังคลี (อักษรโรมัน: Sumangali) เป็นรูปแบบหนึ่งของแรงงานเด็กซึ่งผิดกฎหมายแต่ยังคงมีใช้อยู่ในประเทศอินเดีย โดยเฉพาะในอุตสาหกรรมตัดเย็บในรัฐทมิฬนาฑู เด็กหญิงที่เป็นสุมังคลีจะอยู่ภายใต้สัญญาจ้างระยะเวลาสามถึงห้าปีโดยได้รับเงินรายเดือน และเมื่อสิ้นสุดสัญญาจะได้รับลัมป์ซัมเพื่อจ่ายเป็นสินสอด เชื่อกันว่าสุมังคลีเริ่มมีขึ้นในโกอิมบาตอร์ ตั้งแต่ปลายทศวรรษ 1990s
ชื่ออื่น ๆ ของสุมังคลี เช่น สุมุงคลี ("Sumungali scheme"), สุมุงคลีติตตัม ("Sumungali Thittam"), ศุภมงคล ("Suba Mangala scheme" หรือ "Subha Mangala scheme"), มงคลยะติตตัม ("Mangalya Thittam"), ติรุมังคลัมติรุมันติตตัม ("Thirumangalam thiruman thittam"), แผนการแต่งงาน ("marriage scheme") และ คัมป์คูลี ("camp coolie") คำว่า "สุมังคลี" หรือ "ศุภมงคลี" (ผู้เป็นมงคลยิ่ง) หมายถึง "สตรีที่แต่งงานแล้ว" หรือ "สตรีที่แต่งงานแล้วอย่างมีความสุข" ในภาษาทมิฬ เพื่อใช้เรียก "เด็กหญิงโสดที่กลายมาเป็นสตรีที่ผู้คนเคารพยกย่องผ่านการแต่งงาน"
การเลือกตั้งสมาชิกสภาผู้แทนราษฎรกรุงเทพมหานคร เขต 9 แทนตำแหน่งที่ว่าง พ.ศ. 2565

การเลือกตั้งสมาชิกสภาผู้แทนราษฎรกรุงเทพมหานคร เขต 9 แทนตำแหน่งที่ว่าง พ.ศ. 2565 เป็นการเลือกตั้งสมาชิกสภาผู้แทนราษฎรกรุงเทพมหานคร เขต 9 แทนที่นายสิระ เจนจาคะ ที่ศาลรัฐธรรมนูญมีคำวินิจฉัยให้พ้นจากตำแหน่ง โดยกำหนดให้มีการเลือกตั้งในวันที่ 30 มกราคม พ.ศ. 2565
ที่มา.
ในวันที่ 22 มกราคม พ.ศ. 2564 พล.ต.อ.เสรีพิศุทธ์ เตมียเวส สมาชิกสภาผู้แทนราษฎรแบบบัญชีรายชื่อและหัวหน้าพรรคเสรีรวมไทยและ สส.อีก 144 คนได้เข้าชื่อยื่นต่อนายชวน หลีกภัย ประธานสภาผู้แทนราษฎรเพื่อให้ส่งเรื่องไปยังศาลรัฐธรรมนูญเพื่อขอให้ศาลวินิจฉัยว่าสมาชิกภาพสส.ของนายสิระสิ้นสุดลงหรือไม่ เพราะนายสิระเคยต้องคำพิพากษาถึงที่สุดให้จำคุกในฐานฉ้อโกงเมื่อ พ.ศ. 2538 โดยศาลรัฐธรรมนูญมีมติรับคำร้องในวันที่ 3 กุมภาพันธ์ พ.ศ. 2564 แต่ศาลมิได้สั่งให้นายสิระหยุดปฏิบัติหน้าที่แต่อย่างใด และในวันที่ 22 ธันวาคม พ.ศ. 2564 ศาลฯ ได้มีคำวินิจฉัยให้นายสิระพ้นจากตำแหน่ง สส. โดยให้มีผลย้อนหลังไปถึงวันเลือกตั้ง เพราะนายสิระขาดคุณสมบัติเพื่อลงสมัครรับเลือกตั้งมาตั้งแต่ต้น จึงต้องจัดให้มีการเลือกตั้งใหม่ภายใน 45 วันนับตั้งแต่ตำแหน่งนั้นว่างลง
ผู้สมัคร.
คณะกรรมการการเลือกตั้งได้กำหนดวันรับสมัครรับเลือกตั้งในวันที่ 6 – 10 มกราคม พ.ศ. 2565 โดยพรรคการเมืองที่ส่งผู้สมัครมีรายชื่อดังต่อไปนี้
วัดถ้ำผาน้ำทิพย์

วัดถ้ำผาน้ำทิพย์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลผาน้ำย้อย อำเภอหนองพอก จังหวัดร้อยเอ็ด เป็นพุทธอุทยานมีเนื้อที่ 2,500 ไร่
วัดถ้ำผาน้ำทิพย์ หรือ วัดผาน้ำทิพย์ หรือ วัดผาน้ำทิพย์เทพประสิทธิ์วนาราม มูลเหตุในการสร้างวัด เมื่อปี พ.ศ. 2493–2494 ท่านพระอาจารย์ศรี มหาวีโร ได้ธุดงค์มาเจริญสมถกัมมัฎฐานบริเวณนี้ ต่อมา พ.ศ. 2493–2500 ท่านพระอาจารย์ได้พาพระภิกษุซึ่งเป็นศิษย์มาปฏิบัติธรรม บริเวณนี้แต่เดิมเป็น ป่าดงดิบสภาพป่า สวยงามตามธรรมชาติ มีสัตว์ป่านานาชนิดอาศัยอยู่ ได้ชื่อว่า "ผาน้ำย้อย" เพราะมีลักษณะเป็นนหน้าผาสูงชัน มีน้ำตกไหลหยดย้อยตลอดเวลาทั้งปี เมื่อชาวบ้านเจ็บป่วยก็จะได้น้ำ ณ จุดนี้ไปดื่มกิน เพื่อรักษาโรคตามความเชื่อจึงเป็นสาเหตุหนึ่งที่ได้ชื่อว่า "วัดผาน้ำทิพย์เทพประสิทธิ์วนาราม" ต่อมาสภาพป่าถูกทำลายเนื่องจากประชาชนได้ลักลอบตัดไม้บางกลุ่มก็เข้าไปทำไม้แปรรูปขาย ทางราชการจึงได้พิจารณาเห็นความสำคัญของพุทธศาสนา
ดังนั้นในปี พ.ศ. 2517 ประสิทธิ์ ทองใบใหญ่ รองผู้ว่าราชการจังหวัดร้อยเอ็ด ในสมัยนั้น จึงได้กราบนิมนต์ท่าน พระอาจารย์ศรี มหาวีโร วัดประชาคมวนาราม จังหวัดร้อยเอ็ด เพื่อให้ท่านพิจารณาตั้งวัดเป็นการถาวรขึ้น ท่านได้ส่งพระมาจำพรรษา จำนวน 5 รูป ซึ่งมี หลวงปู่ บุญศรี ญาณธมฺโม รวมอยู่ด้วย จนตั้งวัดเมื่อวันที่ 16 เมษายน พ.ศ. 2535 ผู้ขออนุญาตสร้างวัดคือ นายทองหล่อ วรเชษฐ ได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2558 
พระมหาเจดีย์ชัยมงคล.
วัดเป็นที่ประดิษฐาน "พระมหาเจดีย์ชัยมงคล" ซึ่งได้เริ่มก่อสร้างใน พ.ศ. 2528 โดยมีพระเทพวิสุทธิมงคล หรือหลวงปู่ศรีมหาวีโร ซึ่งเป็นศิษย์ของพระครูวินัยธรมั่น ภูริทตฺโต เป็นผู้ดำเนินการก่อสร้าง โดยมีวัตถุประสงค์เพื่อให้เป็นศูนย์กลางการฝึกอบรมในด้านการบำเพ็ญปฏิบัติสมถวิปัสสนากรรมฐานแก่พระภิกษุสงฆ์และพุทธศาสนิกชน
พระมหาเจดีย์ชัยมงคลภายในบรรจุพระบรมสารีริกธาตุ มีลักษณะเป็นรูประฆังคว่ำ ศิลปะผสมผสานระหว่างภาคกลางและภาคอีสาน ภายนอกพระมหาเจดีย์ชัยมงคล มีวิหารคด หอระฆัง และเจดีย์บริวารทั้ง 8 องค์ มีความกว้าง 101 เมตร ความยาว 101 เมตร ความสูง 101 เมตร สร้างในเนื้อที่ 101 ไร่ และยอดทองคำใช้ทองคำมี่มีน้ำหนักถึง 60 กิโลกรัม ภายในนอกจากประดิษฐานพระบรมสารีริกธาตุซึ่งอยู่ชั้นบนสุด แล้วยังเป็นที่ประดิษฐานรูปเหมือนของพระเกจิอาจารย์ในอดีตทั้ง 101 องค์ มีพิพิธภัณฑ์วิปัสสนากรรมฐานของหลวงปู่ศรี
พระมหาเจดีย์ชัยมงคลออกแบบโดยกรมศิลปากร เป็นสีขาวตกแต่งลวดลายตระการตาด้วยสีทองเหลืองอร่าม รายล้อมด้วยเจดีย์องค์เล็กทั้ง 8 ทิศสร้าง ในเนื้อที่ 101 ไร่ กว้าง 101 เมตร ยาว 101 เมตร ความสูง 101 เมตร รวมยอดทองคำเป็น 109 เมตร ใช้ทอง คำหนัก 4,750 บาท หรือประมาณ 60 กิโลกรัม ภายในองค์พระมหาเจดีย์เหมือน อยู่บนวิมานแดนสวรรค์
วัดกลางมิ่งเมือง

วัดกลางมิ่งเมือง เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองร้อยเอ็ด จังหวัดร้อยเอ็ด ที่ดินตั้งวัดมีเนื้อที่ 8 ไร่ 1 งาน 48 ตารางวา
วัดกลางมิ่งเมือง เดิมชื่อ วัดกลาง เหตุเพราะตั้งอยู่กลางเมืองร้อยเอ็ด สันนิษฐานว่าสร้างก่อนตั้งเมืองร้อยเอ็ด ในขณะนั้นอยู่ในการปกครองของขอม วัดเป็นที่ประดิษฐานพระพุทธรูปประจำเมืองร้อยเอ็ด "พระพุทธมิ่งเมืองมงคล" สร้างขึ้นในสมัยอยุธยา ตั้งวัดเมื่อ พ.ศ. 2084 ได้รับพระราชทานวิสุงคามสีมาเมื่อ พ.ศ. 2090 ในอดีตเคยใช้เป็นสถานที่ประกอบพิธีถือน้ำพิพัฒน์สัตยา เขตวิสุงคามสีมา กว้าง 20 เมตร ยาว 40 เมตร
ในสมัยของนายวิญญู อังคณารักษ์ เป็นผู้ว่าราชการจังหวัดร้อยเอ็ดได้ขอพระราชทานยกวัดราษฎร์ขึ้นเป็นพระอารามหลวงชั้นตรี ชนิดสามัญ ตั้งแต่วันที่ 26 พฤษภาคม พ.ศ. 2508 ด้านการศึกษายังเป็นสถานที่ศึกษาปริยัติธรรมและสถานที่สอบธรรมสถานชื่อ "โรงเรียนสุนทรธรรมปริยัติ" โดยโรงเรียนพระปริยัติธรรมแผนกธรรมและบาลี เปิดสอนเมื่อ พ.ศ. 2413 และโรงเรียนพระปริยัติธรรมแผนกสามัญ เปิดสอนเมื่อ พ.ศ. 2514
อาคารเสนาสนะที่สำคัญ ได้แก่ อุโบสถสมัยอยุธยาตอนปลาย กว้าง 12.50 เมตร ยาว 20 เมตร มีภาพจิตรกรรมฝาผนัง เรื่องพุทธประวัติ ภายในอุโบสถประดิษฐาน "พระพุทธมิ่งเมือง" ศาลาการเปรียญ กว้าง 15 เมตร ยาว 27 เมตร เป็นอาคารคอนกรีตเสริมเหล็ก สร้างเมื่อ พ.ศ. 2511 กุฏิสงฆ์จำนวน 9 หลัง เป็นอาคารครึ่งตึกครึ่งไม้ 2 หลัง และตึก 7 หลัง และวิหารกว้าง 6 เมตร ยาว 35 เมตร สร้างเมื่อ พ.ศ. 2526 เป็นอาคารคอนกรีต
ศาสนาซิกข์ในประเทศอัฟกานิสถาน

ศาสนาซิกข์ในประเทศอัฟกานิสถาน มีผู้นับถือน้อย ส่วนใหญ่อาศัยอยู่ในเมืองหลัก ซึ่งจำนวนมากอยู่ในจะลาลาบาด, กัซนี, คาบูล และจำนวนน้อยในกันดะฮาร์และโฆสต์ ชาวอัฟกันที่นับถือศาสนาซิกข์มักมีเชื้อสายปาทาน, Hindkowan หรือปัญจาบ และพูดภาษาHindko, ปาทาน, ปัญจาบ, ดารี และฮินดูสตานี (อูรดู-ฮินดี) 
ในคริสต์ทศวรรษ 1970 เคยมีชาวซิกข์จำนวนระหว่าง 200,000 ถึง 500,000 (1.8% - 4.6% ของประชากรทั้งประเทศ) และมีจำนวนลดน้อยลงนับตั้งแต่สงครามอัฟกันเริ่มต้นขึ้น 
การประมาณการประชากรทั้งหมด (ประเทศอัฟกานิสถานไม่ได้ทำสำมะโนประชากรตั้งแต่ ค.ศ. 1979) อยู่ที่ประมาณ 1,200 ครัวเรือนหรือ 8,000 คนใน ค.ศ. 2013; 1,000 คนใน ค.ศ. 2019 (ตามรายงานของนรินทร สิงห์ ขาลสา (Narinder Singh Khalsa) ชาวอัฟกันที่นับถือศาสนาซิกข์ใน Wolesi Jirga) และประมาณ 70 ถึง 80 ครัวเรือนหรือ 700 คนใน ค.ศ. 2020 (จากรายงานของ ราช สุตะกะ (Raj Sutaka) นักธุรกิจชาวซิกข์จากคาบูล)
พลัดถิ่น.
อัตราประชากรระหว่างชาวอัฟกันที่นับถือศาสนาซิกข์กับฮินดูอยู่ที่ประมาณ 60:40 เพราะทั้งสองประชากรมักถูกรวมกันในการประมาณการในอดีตและปัจจุบัน เมื่อไม่มีข้อมูลสำมะโนทางการ หลังรวมค่าประมาณประชากรที่หลากหลาย ประชากรซิกข์ในคริสต์ทศวรรษ 1970 จึงมีอยู่ประมาณ 200,000 ถึง 500,000 คน
ในคริสต์ทศวรรษ 1990 มีจำนวนชาวอัฟกันที่นับถือศาสนาซิกข์ลดลงต่ำกว่า 50,000 คน เนื่องจากผู้คนอพยพออกจากประเทศจากการกดขี่ทางศาสนาของตอลิบาน ใน ค.ศ. 2013 มีชาวอัฟกันที่นับถือศาสนาซิกข์ประมาณ 800 ครัวเรือน ซึ่งในจำนวนนี้ 300 ครัวเรือนอาศัยอยู่ที่คาบูล ผู้นำซิกข์ในอัฟกานิสถานอ้างว่ามีชาวอัฟกันที่นับถือศาสนาซิกข์รวม 3,000 คน ครอบครัวซิกข์หลายคนเลือกที่จะอพยพไปยังประเทศอินเดีย, ทวีปอเมริกาเหนือ, สหภาพยุโรป, สหราชอาณาจักร, ปากีสถาน, รัสเซีย ฯลฯ
คติข้อยกเว้นอเมริกัน

คติข้อยกเว้นอเมริกัน  เป็นแนวคิดที่เชื่อว่าสหรัฐอเมริกาเป็นชาติที่มีความแปลกแตกต่างจากชาติอื่น ๆ โดยกำเนิด ผู้ที่สนับสนุนแนวคิดนี้อ้างเหตุผลว่าค่านิยม, ระบบการเมือง และพัฒนาการทางประวัติศาสตร์ของสหรัฐนั้นแปลกแตกต่างเป็นพิเศษในประวัติศาสตร์ของมนุษยชาติ และมักมาพร้อมกับการบ่งชี้เป็นนัยว่าสหรัฐ "ได้รับการกำหนดและได้รับสิทธิให้มีบทบาทจำเพาะในเชิงบวกในเวทีโลก"
ซีมอร์ มาร์ติน ลิปเซต นักรัฐศาสตร์ชาวอเมริกัน สามารถตามค้นที่มาของคติข้อยกเว้นอเมริกันกลับไปได้ถึงการปฏิวัติอเมริกาที่ซึ่งสหรัฐ "เกิดขึ้นในฐานะรัฐใหม่" พร้อมชุดแนวคิดพิเศษของสหรัฐ ชุดค่านิยมและแนวคิดนี้มีรากฐานมาจากเสรีภาพ (liberty), ความเท่าเทียมต้องมาก่อนกฎหมาย (equality before the law), ความรับผิดชอบเป็นของปัจเจก (individual responsibility), สาธารณรัฐนิยม (republicanism), ประชาธิปไตยผู้แทน (representative democracy) และระบบเศรษฐกิจแบบ "ปล่อยให้ทำไป" หลักการเหล่านี้มักถูกเรียกรวมกันว่าเป็น "คติข้อยกเว้นอเมริกัน" (American exceptionalism) และถ่ายทอดไปสู่คติที่ว่าสหรัฐเป็นที่รับรู้ในระดับท้องถิ่นและระดับนานาชาติว่าเหนือกว่าชาติอื่นหรือมีภาระพิเศษที่จะต้องเปลี่ยนแปลงโลก
ทฤษฎีว่าด้วยคติข้อยกเว้นพิเศษของสหรัฐมีการพัฒนาไปตลอดเวลา อาแล็กซี เดอ ต็อกวีล นักรัฐศาสตร์ชาวฝรั่งเศส เป็นนักเขียนคนแรกที่อธิบายสหรัฐว่า "มีข้อยกเว้นพิเศษ" (exceptional) หลังเขาเดินทางไปสหรัฐในปี 1831 เอกสารเก่าแก่ที่สุดที่มีการใช้ศัพท์ "American exceptionalism" โดยเฉพาะปรากฏในข้อถกเถียงของผู้สนับสนุนคอมมิวนิสต์ในปลายทศวรรษ 1920
วัดถ้ำเขาวง (จังหวัดอุทัยธานี)

วัดถ้ำเขาวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมในตำบลบ้านไร่ อำเภอบ้านไร่ จังหวัดอุทัยธานี
ประวัติ.
วัดถ้ำเขาวงตั้งวัดเมื่อวันที่ 19 ธันวาคม พ.ศ. 2548 แต่เดิมชื่อ ธรรมสถานถ้ำเขาวง เริ่มต้นจากหลวงพ่อสนอง กตปุญโญ เจ้าอาวาสวัดสังฆทาน จังหวัดนนทบุรี ได้พาคณะพระภิกษุซึ่งเป็นศิษย์ยานุศิษย์เดินธุดงค์ผ่านมาพบเห็นสถานที่นี้ อันมีภูมิประเทศล้อมรอบด้วยภูเขา ด้านบนมีถ้ำหลายแห่ง ในหน้าฝนจะมีน้ำตกไหลให้ความร่มเย็นชุ่มชื่น จึงพักอยู่ 2–3 วัน แล้วก็ออกเดินทางต่อไป ต่อมาภายหลังหลวงพ่อบุญส่ง ปิยธมโมซึ่งเป็นลูกศิษย์หลวงพ่อสนอง กตปุญโญ ได้พาหมู่คณะพระภิกษุเดินทางผ่านมาทางนี้อีกหลายหน จนเมื่อ พ.ศ. 2528 หลวงพ่อบุญส่ง ปิยธมโมจึงได้ขออนุญาตติหลวงพ่อสนอง กตปุญโญ เพื่อพัฒนาเป็นสถานปฏิบัติธรรม ในระยะแรกกกุฏกิเป็นเพียงถ้ำ มีกระต๊อบมุงหญ้าคา ที่ชาวบ้านมาช่วยสร้างถวาย 2–3 หลัง จนเมื่อประมาณ พ.ศ. 2530 ลวงพ่อท่านคิดว่าการจำพรรษาอยู่ด้านบนเป็นการลำบากมาก จึงคิดย้ายสำนักมาอยู่ข้างล่าง ประจวบกับมีนายทง เลขยัน หรือโยมถุง มีจิตศรัทธาถวายที่ดินให้จำนวนหนึ่ง จากนั้นจึงได้สร้างกุฏิศาลาที่พัก
ประมาณ พ.ศ. 2536–2537 ท่านเริ่มทำการปลูกสร้างศาลาทรงไทยเอนกประสงค์ขึ้นเพื่อเชิดชูสถาปัตยกรรมไทย จึงชักชวนญาติโยมหาทุนทรัพย์มาทำการก่อสร้าง แต่เมื่อเศรษฐกิจไม่ดี การพัฒนาจึงล่าช้าลงกับทั้งวัสดุสิ่งของมีราคาเพิ่มขึ้น ท่านจึงคิดที่จะนำวัตถุดิบจากธรรมชาติที่มีอยู่นำมาประยุกต์ใช้ให้เกิดประโยชน์ เช่นตอไม้รากไม้ ไม้แกนร่อนที่ถูกไฟไหม้ นำมาสร้างเป็นเสนาสนะต่าง ๆ
อาคารเสนาสนะ.
เสนาสนะของวัดเป็นอาคาร 4 ชั้น มีลักษณะสถาปัตยกรรมไทย ใต้ถุนเป็นลานเอนกประสงค์รวมทั้งร้านขายของ ชั้นที่ 2 เป็นวิหาร ชั้นที่ 3 เป็นกุฏิ อุโบสถอยู่ชั้น 4 สร้างด้วยไม้สัก และไม้มะค่า รวมทั้งไม้เก่าจากเรือนไทยแถวอยุธยา อ่างทอง หลังคานำมาจากลำพูน ช่างที่เข้าตัวเรือน รวมทั้งทำส่วนตัวเหงา ป้านลม และจั่ว มาจากอยุธยา ด้านหลังอาคารทรงไทยเป็นเขาหินปูน ด้านหน้ามีบ่อน้ำ มีสวนนที่ตกแต่งด้วยหิน ไม้ดัด และไม้ประดับ ระหว่างทางเดินที่จะขึ้นไปชมถ้ำ ถ้ำมีอยู่ 7–8 ถ้ำ บางถ้ำเป็นที่นั่งวิปัสสนาสำหรับพระภิกษุ บางถ้ำเป็นถ้ำค้างคาว บางถ้ำมีหินงอกหินย้อย บนเขามีที่ราบกว้างมีต้นไม้หลายชนิด เช่น ไม้ยาง ไม้มะค่า ไม้เสลา เป็นต้น มีสัตว์ป่าอาศัยอยู่บ้าง
จานิสซารี

จานิสซารี (, #เปลี่ยนทาง) เป็นสมาชิกหน่วยทหารราบชั้นสูงที่อยู่ในกองทหารรักษาพระองค์ของราชวงศ์ออตโตมัน และเป็นกองทัพประจำการสมัยใหม่หน่วยแรกในยุโรป กองกำลังน่าจะก่อตั้งขึ้นในรัชสมัยสุลต่านออร์ฮานที่ 1 (ค.ศ. 1324–1362) ในสมัยแกรนด์วิเซียร์อาลาเอดดีน
จานิสซารีเริ่มต้นขึ้นในฐานะกองกำลังชั้นยอดที่ผ่านการคัดเลือกตามระบบเดฟชีร์แม (devşirme) ของการเกณฑ์เด็ก ซึ่งชาวแอลเบเนีย, อาร์มีเนีย, บอสเนีย, บัลแกเรีย, โครเอเชีย, กรีก และเซิร์บถูกนำตัวไป, เรียกเกณฑ์, บังคับขริบหนังหุ้มปลาย และเข้ารับอิสลาม แล้วจดทะเบียนเข้ากับกองทัพออตโตมัน พวกเขามีชื่อเสียงจากความสามัคคีที่ประสานด้วยระเบียบวินัยที่เข้มงวด พวกเขาได้รับเงินเดือน ซึ่งต่างจากทาสทั่วไป ห้ามแต่งงานก่อนอายุ 40 ปีหรือมีส่วนร่วมในการค้าขาย และคาดหวังให้จงรักภักดีต่อสุลต่านอย่างเต็มที่ ในคริสต์ศตวรรษที่ 17 เนื่องจากการขยายตัวอย่างมากของกองทัพประจำการออตโตมัน ทำให้มีการผ่อนคลายนโยบายการเกณฑ์ของกองทัพในขั้นต้นที่เข้มงวด พลเมืองเข้าร่วมในนี้เพื่อได้รับผลประโยชน์จากสถานะทางเศรษฐกิจสังคม ทำให้ในภายหลัง กองทัพนี้ค่อย ๆ สูญเสียความเป็นทหาร ภายใต้กระบวนการที่มีชื่อเรียกว่า 'การทำให้เป็นพลเมือง' (civilianization)
ในช่วงแรก จานิสซารีเป็นทหารที่น่าเกรงขาม แต่ในขณะที่ยุโรปตะวันตกพัฒนาเทคโนโลยีองค์กรทหารให้ทันสมัย จานิสซารีกลายเป็นกองกำลังโต้ตอบที่ต้านศัตรูในทุกรูปแบบ อำนาจทางทหารของออตโตมันเริ่มล้าสมัยไปเรื่อย ๆ แต่เมื่อจานิสซารีรู้สึกว่าสิทธิพิเศษของตนถูกคุกคาม หรือกลุ่มคนภายนอกต้องการที่จะทำให้ตนทันสมัย หรืออาจถูกกีดกันโดยกองทหารม้า พวกเขาก็จะก่อกบฏ ในเวลาที่จานิสซารีถูกปราบปราม ก็สายเกินไปแล้วที่กองทัพออตโตมันจะเดินหน้าตามทันพวกตะวันตก กองกำลังนี้ถูกยุบในรัชสมัยสุลต่านมาห์มุดที่ 2 ใน ค.ศ. 1826 ในเหตุการณ์ที่เป็นมงคล (Auspicious Incident) ซึ่งทำให้จานิสซารีถูกประหารชีวิต 6,000 นายหรือมากกว่านั้น
ทเวนตีวันซาเวจ

เชยา บิน อับราฮัม-โจเซฟ (เกิด 22 ตุลาคม ค.ศ. 1992) หรือชื่อในวงการคือ ทเวนตีวันซาเวจ (21 Savage) เป็นแร็ปเปอร์ชาวอเมริกัน เกิดและเติบโตในลอนดอน เขาย้ายไปยังเมืองแอตแลนตา รัฐจอร์เจีย ขณะอายุ 7 ปี เขาเริ่มเป็นที่รู้จักหลังจากปล่อยมิกซ์เทปสองชุดเมื่อ ค.ศ. 2015 ก่อนได้รับความสนใจระดับนานาชาติกับอีพีชื่อ "ซาเวจโหมด" (2016) ที่ทำงานร่วมกับเมโทร บูมิน ซิงเกิล "เอกซ์" (ร้องรับเชิญโดยฟิวเจอร์) และ "โนฮาร์ต" ขึ้นถึงสี่สิบอันดับแรกบน"บิลบอร์ด"ฮอต 100 เขายังเป็นนักร้องรับเชิญให้กับเดรก ในซิงเกิล "สนีกกิง'" จากนั้นจึงได้เซ็นสัญญากับอีพิกเรเคิดส์ ในเดือนมกราคม 2017 
สตูดิโออัลบั้มแรกของทเวนตีวันซาเวจ "อีซาอัลบัม" (2017) ขึ้นถึงอันดับสองบน"บิลบอร์ด" 200 ขณะที่ซิงเกิลนำอย่าง "แบงแอตเคานต์" ติดอันดับที่ 12 บนฮอต 100 ต่อมาออกอัลบั้มที่ทำงานร่วมกับออฟเซตและเมโทร บูมินในชื่อ "วิทเอาต์วอร์นิง" (2017) โดยเพลง "ริกแฟลร์ดริป" ขึ้นสูงสุดที่อันดับ 18 ในสหรัฐ จากนั้นเขาร้องรับเชิญให้กับโพสต์ มาโลนในซิงเกิล "ร็อกสตาร์" ที่ประสบความสำเร็จเชิงพาณิชย์ ขึ้นอันดับหนึ่งบนฮอต 100 และถูกเสนอชื่อเข้าชิงรางวัลบันทึกเสียงแห่งปี และการร่วมงานเพลงร้องหรือแร็ปยอดเยี่ยม ในงานประกาศรางวัลแกรมมีครั้งที่ 61 อัลบั้มชุดที่สองของเขา "ไอแอม > ไอวอส" กลายเป็นอัลบั้มแรกของเขาที่ติดอันดับหนึ่งในสหรัฐ และมีเพลงฮิตอย่าง "อะล็อต" (ร้องรับเชิญโดยเจ.โคล) ซึ่งชนะรางวัลเพลงแร็ปยอดเยี่ยมในงานประกาศรางวัลแกรมมีครั้งที่ 62
เครื่องยนต์แฉกดาว

เครื่องยนต์แฉกดาว  เป็นเครื่องยนต์สันดาปภายในประเภทหนึ่ง กระบอกสูบของเครื่องยนต์ประเภทนี้จะเรียงตัวกันเป็นแฉกดาวพุ่งออกจากศูนย์กลาง มีตั้งแต่ห้าแฉกไปจนถึงเจ็ดแฉก ถูกใช้งานในเครื่องบินใบพัดเดี่ยว
เครื่องยนต์แฉกดาวถูกคิดค้นโดยชาร์ล แมทธิว แมนลี (Charles Matthews Manly) วิศวกรชาวอเมริกันเมื่อค.ศ. 1901 เครื่องยนต์ที่เขาสร้างขึ้นมามีกำลัง 52 แรงม้าที่อัตรา 950 รอบต่อนาที
คอเชิส เคลย์

โจชัว คาร์เพห์ (เกิด 30 มกราคม ค.ศ. 1993) หรือชื่อในวงการคือ คอเชิส เคลย์ (Cautious Clay) เป็นนักร้อง นักแต่งเพลง และโปรดิวเซอร์ชาวอเมริกัน คาร์เพห์เกิดและเติบโตในคลีฟแลนด์ เขาเข้าเรียนที่โรงเรียนเบเนดิกตินไฮสกูล และสำเร็จการศึกษาระดับปริญญาตรี ด้านวิเทศสัมพันธ์ จากมหาวิทยาลัยจอร์จวอชิงตัน เขาเคยทำงานเป็นตัวแทนอสังหาริมทรัพย์ร่วมสองปี การโฆษณาอีกหนึ่งปี ก่อนเดินทางไปสานฝันงานดนตรีแบบเต็มเวลา 
ใน ค.ศ. 2019 เขาร่วมเขียนเพลงให้กับเทย์เลอร์ สวิฟต์ ในเพลง "ลอนดอนบอย" จากอัลบัมชุดที่เจ็ด "เลิฟเวอร์" และอีกสามเพลงของจอห์น เลเจนด์ในอัลบัม "บิกเกอร์เลิฟ"
แอบูแมแฮลเล

แอบูแมแฮลเล  เป็นหมู่บ้านในตำบลดอบูย์เยโจนูบี อำเภอดอบูแดชต์ เทศมณฑลออโมล จังหวัดมอแซนแดรอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 230 คนใน 59 ครัวเรือน
เปอกอรีโน

<ns>0</ns>
 <revision>
 <timestamp>2021-12-28T14:56:25Z</timestamp>
 <contributor>
 <username>Potapt</username>
 </contributor>
 <comment>Potapt ย้ายหน้า เปอกอรีโน ไปยัง เปโกรีโน</comment>
 <origin>9826988</origin>
 <model>wikitext</model>
 <format>text/x-wiki</format>
เทศมณฑลแอรอก

แอรอก  เป็นเทศมณฑลในจังหวัดแมร์แคซี ประเทศอิหร่าน โดยมีแอรอกเป็นเมืองหลัก ในอดีตมีชื่อว่าซูลทอนอบอด จากสำมะโน พ.ศ. 2549 ประชากรในเทศมณฑลนี้ (รวมส่วนที่ภายหลังกลายเป็นเทศมณฑลโฆนดอบและเทศมณฑลแฟรอฮอน) อยู่ที่ 602,971 คนใน 165,955 ครัวเรือน ถ้าไม่รวมส่วนที่แยกออกไป จะเหลือเพียง 535,449 คนใน 148,646 ครัวเรือน เทศมณฑลนี้มีอำเภอเพียงอำเภอเดียวคืออำเภอกลาง และมีเมืองถึง 3 เมืองคือแอรอก, คอร์ชอน และดอวูดอบอด
เดฮ์โลรอน

เดฮ์โลรอน  เป็นเมืองและเมืองหลักในเทศมณฑลเดฮ์โลรอน จังหวัดอีลอม ประเทศอิหร่าน จากสำมะโน พ.ศ. 2549 เมืองนี้มีประชากร 27,602 คนใน 5,787 ครัวเรือน
ประชากร.
ประชากรในเมืองนี้เป็นชาวเคิร์ดและชาวลูร์
อำเภอกลาง (เทศมณฑลแกลเอเยแกนจ์)

อำเภอกลางของเทศมณฑลแกลเอเยแกนจ์  เป็นอำเภอในเทศมณฑลแกลเอเยแกนจ์ จังหวัดเคร์มอน ประเทศอิหร่าน จากสำมะโน พ.ศ. 2549 อำเภอนี้มีประชากร 45,367 คนใน 9,538 ครัวเรือน อำเภอนี้มีเมืองเพียงเมืองเดียวคือแกลเอเยแกนจ์ และแบ่งออกเป็น 2 ตำบลคือตำบลแกลเอเยแกนจ์และตำบลโซร์เฆกอลเอฮ์
Delpinophytum

Delpinophytum เป็นสกุลของพืชดอกที่อยู่ในวงศ์ Brassicaceae, มีเพียงสปีชีส์เดียวคือ 
"Delpinophytum patagonicum" 
ถิ่นกำเนิดของมันคือ อาร์เจนตินาตอนใต้
สำนักวิชาวิศวกรรมศาสตร์และเทคโนโลยี มหาวิทยาลัยวลัยลักษณ์

สำนักวิชาวิศวกรรมศาสตร์และเทคโนโลยี มหาวิทยาลัยวลัยลักษณ์ เป็นหนึ่งในสำนักวิชาของมหาวิทยาลัยวลัยลักษณ์ โดยมีคณบดีคนปัจจุบัน คือ ผู้ช่วยศาสตราจารย์ ดร.มนเทียร เสร็จกิจ
ประวัติ.
สำนักวิชาวิศวกรรมศาสตร์และเทคโนโลยี มหาวิทยาลัยวลัยลักษณ์ ได้รับการก่อตั้งเมื่อ พ.ศ. 2541 โดยตั้งอยู่ ณ จังหวัดนครศรีธรรมราช ภาคใต้ตอนบนของประเทศไทย ซึ่งปัจจุบันเปิดสอนระดับปริญญาตรีและบัณฑิตศึกษา
ทั้งนี้ สำนักวิชาวิศวกรรมศาสตร์และเทคโนโลยีรับสมัครนักศึกษาโควตาในจังหวัดภาคใต้ และจังหวัดประจวบคีรีขันธ์ โดยใช้คะแนนเฉลี่ยสะสมร่วมกับแฟ้มสะสมผลงาน หรือคะแนนสอบจากส่วนกลางเป็นเกณฑ์ในการตัดเลือก รวมถึงรับพิจารณาผู้มีความสามารถทางด้านกีฬา ตามระบบคัดเลือกเข้าอุดมศึกษาจำนวนหนึ่ง
ความร่วมมือ.
เดือนธันวาคม พ.ศ. 2554 ได้มีพิธีลงนามข้อตกลงความร่วมมือระหว่างคณะวิศวกรรมศาสตร์ มหาวิทยาลัยสงขลานครินทร์ กับสำนักวิชาวิศวกรรมศาสตร์และเทคโนโลยี มหาวิทยาลัยวลัยลักษณ์
ส่วนเดือนกันยายน พ.ศ. 2564 ทางผู้อำนวยการศูนย์ความเป็นเลิศด้านเทคโนโลยีปิโตรเคมีและวัสดุ ได้ร่วมประชุมกับคณาจารย์หลักสูตรปิโตรเคมีและพอลิเมอร์ สำนักวิชาวิศวกรรมศาสตร์และเทคโนโลยี มหาวิทยาลัยวลัยลักษณ์ เพื่อหารือความร่วมมือในโครงการวิจัยร่วมกัน
ผลงานระดับประเทศ.
สำนักวิชาวิศวกรรมศาสตร์และเทคโนโลยี มีผลงานชนะเลิศการประกวดผลงานนักศึกษาสหกิจศึกษาดีเด่น ประเภทวิทยาศาสตร์และเทคโนโลยี, ประเภทสหกิจศึกษานานาชาติ ประจำปี 2563 รวมถึงประเภทวิทยาศาสตร์และเทคโนโลยี, ประเภทนวัตกรรมสหกิจศึกษา ประจำปี 2564 ซึ่งผู้ชนะเลิศในแต่ละประเภทจะได้รับสิทธิ์เข้าประกวดระดับประเทศที่จัดโดยสำนักงานปลัดกระทรวง กระทรวงการอุดมศึกษา วิทยาศาสตร์ วิจัยและนวัตกรรม
เมื่อ พ.ศ. 2564 ทีมวิจัยของศูนย์ความเป็นเลิศด้านไม้และวัสดุชีวภาพได้คิดค้นชุดวัดความเค้นในไม้แบบต่อเนื่อง โดยได้รับการจดทะเบียนสิทธิบัตรการประดิษฐ์จากกรมทรัพย์สินทางปัญญา นับเป็นสิทธิบัตรฉบับแรกของมหาวิทยาลัยวลัยลักษณ์
และปีเดียวกันนี้ ทีมนักวิจัยสำนักวิชาวิศวกรรมศาสตร์และเทคโนโลยีได้ออกแบบฟอนต์ตัวอักษรไทยแบบประหยัดพลังงาน ซึ่งช่วยประหยัดหมึกพิมพ์ได้ 30 เปอร์เซ็นต์ รวมถึงนักศึกษาจากสำนักวิชาวิศวกรรมศาสตร์และเทคโนโลยี ได้รับรางวัลชนะเลิศการประกวดสุดยอดปริญญานิพนธ์เหล็ก จากบริษัท สหวิริยาสตีลอินดัสตรี จำกัด (มหาชน)
การศึกษาดูงาน.
อาทิ เดือนมกราคม พ.ศ. 2563 อาจารย์และนักศึกษาสำนักวิชาวิศวกรรมศาสตร์และเทคโนโลยีได้เข้าศึกษาดูงาน ณ ศูนย์วิจัยธนาคารออมสิน สำนักงานใหญ่
สิ่งสืบทอด.
เดือนพฤศจิกายน พ.ศ. 2563 สำนักวิชาวิศวกรรมศาสตร์และเทคโนโลยี มหาวิทยาลัยวลัยลักษณ์ ได้ให้การต้อนรับคณาจารย์และเจ้าหน้าที่จากสำนักวิชาวิศวกรรมศาสตร์ มหาวิทยาลัยเทคโนโลยีสุรนารี ในการศึกษาดูงาน ให้ความรู้ด้านกระบวนการผลิตวัสดุและพอลิเมอร์
Desmopsis

Desmopsis เป็นสกุลของพืชดอกที่อยู่ในวงศ์ Annonaceae.
ถิ่นกำเนิดของมันคือ เม็กซิโก ไป โคลัมเบีย คิวบา
สปีชีส์ในสกุล ได้แก่:
<templatestyles src="Div col/styles.css"/>
Suchtelenia

Suchtelenia เป็นสกุลของพืชดอกที่อยู่ในวงศ์ Boraginaceae. มีเพียงสปีชีส์เดียวคือ 
Suchtelenia calycina 
ถิ่นกำเนิดของมันคือ อิหร่านและคาซัคสถาน เติร์กเมนิสถานและอุซเบกิสถานในเอเชียกลาง
กาญจนาภิเษก

กาญจนาภิเษก  คือการฉลองวาระครบรอบ 50 ปี ของบุคคล เหตุการณ์ และประเทศ
ประเทศเดนมาร์ก.
สมเด็จพระราชินีนาถมาร์เกรเธอที่ 2.
สมเด็จพระราชินีนาถมาร์เกรเธอที่ 2 ครองสิริราชสมบัติครบ 50 ปีในวันที่ 14 มกราคม พ.ศ. 2565 (ค.ศ. 2022)
ประเทศญี่ปุ่น.
จักรพรรดิโชวะ.
จักรพรรดิโชวะ ทรงฉลองการครองสิริราชสมบัติครบ 50 ปี (; โรมาจิ: "Go-Zai-i gojūnen kine") เมื่อวันที่ 10 พฤศจิกายน พ.ศ. 2519 (ค.ศ. 1976) มีการสร้างสวนอนุสรณ์โชวะ เพื่อฉลองวาระดังกล่าว
ประเทศไทย.
พระบาทสมเด็จพระมหาภูมิพลอดุลยเดชมหาราช บรมนาถบพิตร.
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ 50 ปีในวันที่ 9 มิถุนายน พ.ศ. 2539 (ค.ศ. 1996)
ประเทศบรูไน.
สมเด็จพระราชาธิบดีสุลต่านฮัสซานัล โบลเกียห์.
สมเด็จพระราชาธิบดีสุลต่านฮัสซานัล โบลเกียห์ ครองสิริราชสมบัติครบ 50 ปีใน พ.ศ. 2560 (ค.ศ. 2017)
สหราชอาณาจักรและเครือจักรภพ.
สมเด็จพระเจ้าจอร์จที่ 3.
สมเด็จพระเจ้าจอร์จที่ 3 ครองสิริราชสมบัติครบ 50 ปีใน พ.ศ. 2352 (ค.ศ. 1809)
สมเด็จพระราชินีนาถวิกตอเรีย.
สมเด็จพระราชินีนาถวิกตอเรีย ครองสิริราชสมบัติครบ 50 ปีใน พ.ศ. 2430 (ค.ศ. 1887)
สมเด็จพระราชินีนาถเอลิซาเบธที่ 2.
สมเด็จพระราชินีนาถเอลิซาเบธที่ 2 ครองสิริราชสมบัติครบ 50 ปีใน พ.ศ. 2545 (ค.ศ. 2002)
ประเทศนอร์เวย์.
สมเด็จพระราชาธิบดีโฮกุนที่ 7.
สมเด็จพระราชาธิบดีโฮกุนที่ 7 ครองสิริราชสมบัติครบ 50 ปีใน พ.ศ. 2498 (ค.ศ. 1955)
ประเทศสวีเดน.
สมเด็จพระราชาธิบดีคาร์ลที่ 16 กุสตาฟ.
สมเด็จพระราชาธิบดีคาร์ลที่ 16 กุสตาฟ ครองสิริราชสมบัติครบ 50 ปีในวันที่ 15 กันยายน พ.ศ. 2566 (ค.ศ. 2023)
การทดสอบขีปนาวุธต่อต้านดาวเทียมของจีน พ.ศ. 2550

เมื่อวันที่ 11 มกราคม พ.ศ. 2550 ประเทศจีนได้ทำภารกิจทดสอบขีปนาวุธต่อต้านดาวเทียมกับดาวเทียมพยากรณ์อากาศ ชื่อ FY-1C polar orbit ที่เป็นส่วนหนึ่งของ Fengyun ที่ระดับความสูง 865 กิโลเมตร (537 ไมล์) ด้วยมวล 750 กิโลกรัม (1,650 ปอนด์) ถูกทำลายโดยขีปนาวุธด้วยความเร็ว 8 กิโลเมตร/วินาที (18,000 mph) ในทิศทางตรงกันข้าม โดยถูกปล่อยจากศูนย์ส่งดาวเทียมซีชางหรือบริเวณใกล้เคียง
ภายหลังจากเหตุการณ์ครั้งนี้ ได้เกิดขยะอวกาศที่ใหญ่เป็นอันดับที่สองในประวัติศาสตร์ รองจาก Project West Ford ด้วยขนาดเท่าลูกกอล์ฟขึ้นไปกว่า 2,000 ชิ้น และเศษขนาดเล็กกว่า 150,000 ชิ้น
Quezeliantha

Quezeliantha เป็นสกุลของพืชดอกที่อยู่ในวงศ์ Brassicaceae. มีเพียงสปีชีส์เดียวคือ 
Quezeliantha tibestica และมี synonym, "Quezelia" H.Scholz.
ถิ่นกำเนิดของมันคือ ชาด
การแยกสาย (บล็อกเชน)

ในบล็อกเชน การแยกสาย  ถูกนิยามไว้ดังนี้:
การแยกสายของบล็อกเชนมีความเกี่ยวข้องกับกฎเกณฑ์ที่ใช้รักษาประวัติธุรกรรมบนบล็อกเซน แต่เมื่อเครือข่ายนั้นตกลงกันไม่ได้ อาจมีการแยกสายออกจากกันเกิดขึ้นได้ โดยกรณีตัวอย่างของการแยกสาย คือ การปรับขนาดบล็อกของบิตคอยน์
MetaMask

MetaMask เป็นโปรแกรมคริปโทเคอร์เรนซีวอลเลตสำหรับเชื่อมต่อกับเครือข่ายอีเธอเรียม ผู้ใช้งานสามารถใช้งานผ่านส่วนเสริมเว็บเบราว์เซอร์หรือโปรแกรมบนมือถือ สามารถทำงานร่วมกับโปรแกรมไร้ศูนย์กลางได้ โดยถูกพัฒนาบริษัท ConsenSys ซึ่งเป็นบริษัทที่มุ่งเน้นพัฒนาเครื่องมือสำหรับเครือข่ายอีเธอเรียมและโครงสร้างพื้นฐาน
ข้อมูลเมื่อ 2021[ [update]] MetaMask เป็นส่วนเสริมเว็บเบราว์เซอร์ที่มีคนใช้งานประจำกว่า 10 ล้านคน ตามรายงานของ The Financial Times
บอลอมีร์โคลอ

บอลอมีร์โคลอ  เป็นหมู่บ้านในตำบลแกทอเบโจนูบี อำเภอแกทอบ เทศมณฑลบอโบล จังหวัดมอแซนแดรอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 425 คนใน 107 ครัวเรือน
บีลเพเยแอบูโอลแฮแซนโคลอ

บีลเพเยแอบูโอลแฮแซนโคลอ  เป็นหมู่บ้านในตำบลแกทอเบโจนูบี อำเภอแกทอบ เทศมณฑลบอโบล จังหวัดมอแซนแดรอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 493 คนใน 119 ครัวเรือน